stanford-oval/wikipedia huggingface dataset:
Chilen sotilasvallankaappaus 1973
Kirjallisuutta

Sakari Määttänen: Venceremos! Gummerus 1975.
Jorma Lindfors: CIA. Love 1978. ISBN 951-835-013-2
Tim Wiener: CIA - Yhdysvaltain keskustelupalvelun historia. Otava 1978. ISBN 978-951-1-22304-7
Heikki Hiilamo: Kuoleman listat: suomalaisten salainen apu Chilen vainotuille. Otava 2010.
Heikki Hiilamo: Näkymättömät sankarit: suomalaisten salainen apu Chilen vallankaappauksen uhreille. (Päivitetty laitos teoksesta Kuoleman listat: suomalaisten salainen apu Chilen vainotuille.) Into  2019. ISBN 978-952-351-055-5
Aiheesta muualla

Kuvia tai muita tiedostoja aiheesta Chilen sotilasvallankaappaus 1973 Wikimedia Commonsissa
Yle Elävä arkisto: Chilen vallankaappaus ja sen seuraukset järkyttivät suomalaisia syyskuussa 1973
Yle Elävä arkisto:  Suomalaistoimittajat tallensivat Chilen sosialistisen unelman ennen vallankaappausta
Yle Elävä arkisto: Vallankaappaus Chilessä – Allende kuollut
Yle Elävä arkisto: Chilen sotilasvallankaappaus vaikutti Suomessakin
Solnahallen

Solnahallen kesällä 2012.
Solnahallen on sisäliikuntahalli Solnan kunnassa Tukholman läänissä Ruotsissa. Hallin kapasiteetti on 2 000 katsojaa ja se toimii koripalloseura Solna Vikingsien, ja salibandyn Superliigaseura AIK:n kotihallina.
Europen musiikkivideo kappaleeseen "The Final Countdown" on kuvattu Solnahallenissa 26.–27. toukokuuta 1986.
26. syyskuuta 1986 Metallica soitti viimeisen konserttinsa basistinsa Cliff Burtonin kanssa Solnahallenissa, päivää ennen kuin Burton kuoli bussionnettomuudessa.
Geórgios Roumpánis

| Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Maa:   Kreikka> Miesten yleisurheilu. |
| --- | --- | --- | --- |
|  Pronssia | Melbourne 1956 | seiväs |  |
Geórgios Roumpánis (kreik. Γεώργιος Ρουμπάνης, 15. elokuuta 1929 – 11. helmikuuta 2025) oli kreikkalainen yleisurheilija.
Roumpánis saavutti seiväshypyssä pronssia Melbournen olympialaisissa vuonna 1956 ennätystuloksellaan 450 cm. Hän käytti ensimmäisenä olympialaisten seiväshyppykilpailuissa lasikuituseivästä, joka syrjäytti täydellisesti metalliseipään viitisen vuotta myöhemmin. Hän lopetti urheilu-uransa 1961.
Gareth Bale

| 0 | 1 | 2 | 3 |
| --- | --- | --- | --- |
 Gareth Bale edustamassa Walesia MM-kilpailuissa 2022.
Henkilötiedot
Koko nimi: Gareth Frank Bale
Syntymäaika: 16. heinäkuuta 1989 (ikä 35)
Syntymäpaikka: Cardiff, Wales
Pelipaikka: laitahyökkääjä
Pituus: 186 cm
Junioriseurat
1999–2006: Southampton
Seurat
| Vuodet | Seura | O | (M) |
| 2006–2007 | Southampton | 40 | (5) |
| 2007–2013 | Tottenham Hotspur | 146 | (42) |
| 2013–2022 | Real Madrid | 176 | (81) |
| 2020–2021 | → Tottenham Hotspur | 20 | (11) |
| 2022–2023 | Los Angeles FC | 12 | (2) |
| Yhteensä | Yhteensä | 394 | (141) |
Maajoukkue
| 2005–2006 | Wales U17 | 7 | (1) |
| 2006 | Wales U19 | 1 | (1) |
| 2006–2008 | Wales U21 | 4 | (2) |
| 2006–2022 | Wales | 111 | (41) |
 Seurajoukkueuran tilastot kattavat vain kansalliset sarjat.
Gareth Frank Bale (s. 16. heinäkuuta 1989 Cardiff) on walesilainen jalkapalloilija, joka pelasi ammattilaistasolla vuodet 2005–2022. Hän oli pääasialliselta pelipaikaltaan oikea laitahyökkääjä. Häntä pidetään kaikkien aikojen parhaana walesilaispelaajana.
Bale aloitti uransa Southamptonin akatemiajoukkueessa, josta liittyi ammattilaisjoukkueeseen kaudeksi 2006–2007. Seuraavaksi hän liittyi Tottenham Hotspuriin ja voitti Englannin liigacupin kaudella 2007–2008. Hän liittyi syyskuussa 2013 Espanjan pääsarjassa pelaavaan Real Madridiin 101 miljoonan euron maailmanennätyssummalla. Real Madridissa hän voitti viidesti Mestarien liigan, kolmesti pääsarjamestaruuden ja Seurajoukkueiden MM-kilpailut, kahdesti UEFA Super Cupin sekä kerran Copa del Reyn ja Espanjan supercupin. Hän pelasi Real Madridissa kaikki kilpailut mukaan luettuina yhteensä 258 ottelua, joissa hän teki 106 maalia ja antoi 27 maalisyöttöä. Hän pelasi loppupuolella myös yhden kauden lainalla Tottenham Hotspurissa. Bale liittyi ilmaissiirrolla Yhdysvaltain MLS-liigassa pelaavaan Los Angelesiin ja voitti joukkueen kanssa sekä MLS Cupin että MLS Supporters’ Shieldin kaudella 2022.
Bale edusti Walsin maajoukkuetta 2006–2022 ja pelasi joukkueessa 111 ottelua sekä teki ennätykselliset 41 maalia.
Bale valittiin urallaan kuudesti Walesin ja kerran Englannin vuoden jalkapalloilijaksi. Hän voitti Seurajoukkueiden MM-kilpailujen Kultaisen pallon vuonna 2018. Hänet valittiin kaudella 2012–2013 sekä PFA:n vuoden pelaajaksi, PFA:n vuoden nuoreksi pelaajaksi että FWA:n vuoden pelaajaksi.
Seurajoukkueura > Southampton

Bale herätti Southamptonin kykyjenetsijöiden kiinnostuksen jo yhdeksänvuotiaana ja pääsi seuran nuorisoakatemiaan. Koulun liikuntatunnilla Bale oli niin ylivoimainen ikätovereihinsa nähden, että liikunnanopettaja Gwyn Morris määräsi Balen pelaamaan jalkapallossa vain yhdellä kosketuksella ja kielsi häntä käyttämästä vasenta jalkaa. Whitchurch High School -koulua käynyt cardiffilainen pelasi myös rugbya ja harrasti kestävyysjuoksua. lähde?
Balesta tuli 17. huhtikuuta 2006, 16 vuoden ja 275 vuorokauden ikäisenä Theo Walcottin jälkeen nuorin Southamptonin edustusjoukkueessa pelannut pelaaja. Hän pelasi koko ottelun Southamptonin voittaessa Mestaruussarjan ottelussa Millwallin numeroin 2–0. Bale herätti pian huomiota erityisesti erinomaisena vapaapotkujen laukojana. Hänet valittiin The Football Leaguen vuoden nuoreksi pelaajaksi kauden 2006–2007 jälkeen. lähde?
Southamptonissa pelatessaan Bale oli pitkään siirtohuhujen kohteena. Cardiffilaisen palveluksista olivat kiinnostuneet suurseurat Arsenal, Manchester United, Tottenham, Liverpool, Newcastle ja Real Madrid. Bale vannoi kuitenkin pysyvänsä Southamptonissa, jos seura nousee Valioliigaan. Toukokuussa 2007 varmistui, ettei Southampton nouse Valioliigaan, ja 25. toukokuuta 2007 Bale siirtyi Tottenhamiin viiden miljoonan punnan korvauksella, jonka oli mahdollista nousta 10 miljoonaan puntaan riippuen pelaajan menestyksestä. Tottenhamin urheilutoimenjohtaja Damien Comolli uskoi Balen nousevan runkopelaajaksi jo seuraavalla kaudella.
Seurajoukkueura > Tottenham Hotspur

Valioliigadebyyttinsä Bale teki Tottenhamissa 26. elokuuta 2007 ottelussa Manchester Unitedia vastaan. Uran toisessa liigaottelussa 1. syyskuuta pelatussa 3–3-tasapelissä Fulhamia vastaan Bale teki ensimmäisen valioliigamaalinsa onnistuttuaan yllättämään Fulhamin suomalaisvahti Antti Niemen. 2. joulukuuta 2007 ottelussa Birmingham Cityä vastaan Bale loukkasi jalkansa, ja hänen arvioitiin olevan pois pelikentiltä kolmisen kuukautta. Lopulta Bale oli koko loppukauden poissa. lähde?
Kaudella 2008–2009 Bale sai pelinumerokseen numeron 3, joka oli ennen kuulunut Lee Young-Pyolle. Bale kamppaili koko kauden ajan Benoît Assou-Ekotton kanssa vasemman puolustajan avauspaikasta, ja lopulta walesilaiselle kertyi 16 liigaottelua kauden aikana. lähde?
Kesäkuussa 2009 Bale kärsi leikkausta vaatineesta polvivammasta, mistä toipuminen kesti kaksi kuukautta. Leikkauksen vuoksi Bale ei pelannut lainkaan harjoituskauden ja liigakauden alun aikana. Hän palasi liigapeleihin 26. syyskuuta ottelussa Burnleyä vastaan. Assou-Ekotton hyvän pelivireen vuoksi Bale ei kuitenkaan saanut juurikaan peliaikaa. Manageri Harry Redknapp antoi Balelle näytönpaikan FA Cupin kolmannen kierroksen ottelussa Peterboroughia vastaan. 4–0-voitossa Bale oli hyvässä vireessä ja alkoi pikkuhiljaa kauden edetessä vakiinnuttaa paikkaansa avauksessa. Tottenhamin kannalta kausi oli menestys, ja 23 liigaottelua ja niissä kolme maalia tehnyt Bale oli auttamassa joukkuettaan sarjassa neljänneksi, mikä toi paikan Mestarien liigaan. lähde?
21. elokuuta 2010 Bale teki kaksi maalia, kun Spurs voitti Stoken vieraskentällä 2–1. Assou-Ekotton toipuessa loukkaantumisestaan jatkoi Bale hyviä otteitaan ja sementoi paikkansa avauksessa. Manageri nosti Balen ylemmäs laitalinkin paikalle, ja Assou-Ekotto jatkoi laitapuolustajana. 29 syyskuuta 2010 Bale teki ensimmäisen maalinsa Mestarien liigassa 4–1-kotivoitossa FC Twenteä vastaan. Bale sai myös kauden aikana tunnustusta, kun Walesin jalkapalloliitto valitsi hänet Walesin vuoden pelaajaksi. 20. lokakuuta Bale teki ammattilaisuransa ensimmäisen hattutempun osuttuaan kolmesti italialaista Interiä vastaan San Sirolla. Kaudella 2010–2011 Balelle kertyi yhteensä 30 liigaottelua, joissa hän teki seitsemän maalia. Hänet valittiin kauden päätteeksi PFA:n vuoden pelaajaksi. lähde?
Kaudella 2012–2013 Tottenhamin uusi valmentaja André Villas-Boas vaihtoi Balen pelipaikkaa peluuttaen tätä keskikentällä kärjen takana. Uusi pelipaikka sopi walesilaiselle erinomaisesti, ja hän ohitti maaliennätyksensä jo varhain kauden alkupuolella. Bale pelasi lopulta 33 liigaottelussa, joissa hän teki 21 maalia. Hänet valittiin PFA:n vuoden pelaajaksi, PFA:n vuoden nuoreksi pelaajaksi ja FWA:n vuoden pelaajaksi. Aiemmin ainoastaan Cristiano Ronaldo (2007) oli voittanut kaikki kolme palkintoa saman kauden aikana.
Seurajoukkueura > Real Madrid > Ensimmäiset kaudet (2013–2015)

Bale siirtyi syyskuun 2013 alussa Tottenhamista Espanjan pääsarjassa Primera Divisiónissa pelaavaan Real Madridiin 101 miljoonan euron siirtosummalla, joka oli siihen mennessä historian suurin siirtosumma. Hän pelasi ensimmäisen ottelunsa joukkueessa 14. syyskuuta 2–2 päättynessä sarjaottelussa Villarrealia vastaan, jossa hän onnistui maalinteossa 38. peliminuutilla. Real Madrid jäi sarjassa kolmanneksi saatuaan toiseksi tulleen Barcelonan kanssa saman verran pisteitä. Bale teki pelaamissaan 27 ottelussa 15 maalia. Joukkue voitti sitä vastoin Mestarien liigan 4–1 Atlético Madridia vastaan, ja Bale onnistui puskumaalissa. Bale oli turnauksen jaetulla viidenneksi paras maalintekijä tehtyään kuusi maalia 12 ottelussa.
Real Madrid jäi kaudella 2014–2015 sarjassa toisiksi Barcelonan jälkeen, ja Bale teki 13 maalia pelaamissaan 31 ottelussa. Mestarien liigassa joukkue putosi semifinaalissa Juventukselle. Bale teki pelaamissaan kymmenessä ottelussa kaksi maalia. Joukkue voitti tappioita vastaan Seurajoukkueiden MM-kilpailut, jossa Bale oli jaetulla paras maalintekijä tehtyään kaksi maalia. Joukkue voitti myös UEFA Super Cupin 2–0 Sevillaa vastaan, mutta Bale jäi maaleitta. Hän sai kaudella kritiikkiä tehottomuudestaan ja maalittomista peleistään, mutta sitä selitettiin joukkueen silloisen valmentajan Carlo Ancelottin käyttämällä taktiikalla. Siinä Balen piti toimia samaan aikaan sekä keskikenttäpelaajana että hyökkääjänä. Erityisesti espanjalaislehti Marca kritisoi Balea pitäen häntä laiskana ja itsekkäänä yksinpelaajana.
Seurajoukkueura > Real Madrid > Mestarien liigan voitot ja loukkaantumisia (2015–2018)

Real Madridin uusi päävalmentaja Rafael Benítez liittyi joukkueeseen kesällä kolmivuotisella sopimuksella, mutta rooliin vaihdettiin jo tammikuussa 2016 historian parhaimpiin keskikenttäpelaajiin lukeutuva Zinédine Zidane. Bale kärsi alkukaudesta loukkaantumisista, ja Real Madrid tuli sarjakaudella jälleen toiseksi Barcelonan jälkeen, kun joukkuen välille jäi yhden pisteen ero. Bale pelasi 23 sarjaottelua, joissa hän teki 19 maalia ja antoi 11 maalisyöttöä. Hän teki parhaimmillaan neljä maalia joulukuussa pelatussa ottelussa Rayo Vallecanoa vastaan, kun Real Madrid voitti 10–2. Bale oli mukana voittamassa Mestarien liigaa, ja hänen keskityksensä semifinaalissa Manchester Cityä vastaan johti ottelun ainoaan maaliin. Joukkue voitti huhtikuussa El Clásicon, ja Bale antoi Cristiano Ronaldon maalisyötön Real Madridin voittaessa 2–1.
Bale voitti sarjakaudella 2016–2017 ensimmäisen kerran mestaruuden, kun Real Madrid voitti 29 ottelua ja hävisi kuusi. Bale pelasi sarjassa 19 ottelua, joissa hän teki seitsemän maalia ja syötti neljä. Real Madrid voitti myös Mestarien liigan kaataen finaalissa Juventuksen 4–1. Bale kärsi kaudella useista loukkaantumisista ja jäi pois 17 joukkueensa ottelusta, useiten siinä siihen mennessä pelatuilla kausillaan.
Real Madrid voitti Mestarien liigan kaudella 2017–2018 kolmannen peräkkäin. Bale teki 3–1 päättyneessä finaalissa Liverpoolia vastaan huomiota saaneen saksipotkumaalin, jota pidettiin yhtenä Mestarien liigan historian parhaimmista maaleista. Se palkittiin Uefan kaikki kilpailut mukaan luettuina kauden toiseksi parhaana maalina. Sarjakaudella Real Madrid jäi kolmanneksi, ja Bale teki 16 maalia pelaamissaan 26 ottelussa. Joukkueen valmentaja Zidane jätti Balea kaudella toistuvansa vähemmälle huomiolle, mutta Balen agentti kertoi hänen olevan valmis yrittäen jatkaa joukkueessa. Zidane jätti lopulta päävalmentajan tehtävänsä kauden lopussa eikä uskonut joukkueen saavuttavan enää korkeita tuloksia, mikäli hän jatkaisi valmentajana.
Seurajoukkueura > Real Madrid > Seurajoukkueiden MM-kilpailujen mestaruudet ja suoritusongelmia (2018–2020)

Real Madrid hävisi kauden 2018–2019 alussa Atlético Madridille Super Cupissa 4–2. Joukkue voitti joulukuussa Seurajoukkueiden MM-kilpailut, ja Bale sai turnauksen Kultaisen pallon tehtyään kolme maalia. Sarjakaudella Real Madrid jäi jälleen kolmanneksi, ja Bale teki kahdeksan maalia pelaamissaan 29 ottelussa. Mestarien liigassa joukkue putosi neljännesvälierissä Ajaxille. Bale pelasi turnauksessa yhteensä seitsemän ottelua, joissa hän teki kolme maalia ja syötti kaksi. Zidane palasi Real Madridin päävalmentajaksi maaliskuussa 2019.
Bale oli kesällä 2019 siirtyä kiinalaiseen Jiangsu Suningiin, mutta hän pysyi Real Madridissa. Uusi päävalmentaja Zidane kertoi kauden alussa luottavansa Baleen ja antavansa tälle ”tärkeän tehtävän”. Sarjakaudella Bale voitti uransa toisen mestaruuden, kun Real Madrid voitti 26 ottelua ja hävisi yhdeksän. Mestarien liigassa joukkue taas putosi neljännesvälierissä Manchester Cityä vastaan. Kausi oli tilastollisesti Balen Real Madrid -uran heikoin; hän teki vain kolme maalia ja antoi kaksi maalisyöttöä pelaamissaan 20 ottelussa. Bale sai kaudella kritiikkiä golfharrastuksestaan, ja median mukaan hänen olisi ennemmin pitänyt levätä, sillä golf olisi voinut aiheuttaa loukkaantumisia.
Seurajoukkueura > Real Madrid > Lainasiirto Tottenham Hotspuriin ja uran viimeinen Mestarien liigan mestaruus

Balen kerrottiin kauden 2020–2021 alussa siirtyvän takaisin Tottenham Hotspuriin lainasiirrolla Real Madridista. Hän oli jälleen kauden eri vaiheissa useista joukkueen otteluista pois loukkaantumisen vuoksi. Valioliigakaudella hän teki 11 maalia pelaamissaan 20 ottelussa. kun joukkue sai 62 pistettä ja jäi sitten kokonaistuloksissa seitsemänsiksi. Hän teki toukokuussa hattutempun Sheffield Unitedia vastaan.
Bale palasi Real Madridiin kaudeksi 2021–2022, kun joukkueen päävalmentajaksi oli palannut Carlo Ancelotti. Bale kärsi kaudella jälleen lukuisista loukkaantumisista ja pelasi koko kaudella kaikki kilpailut mukaan luettuina vain seitsemän ottelua. Sarjakaudella hän teki yhden maalin, kun Real Madrid voitti mestaruuden. Bale voitti myös uransa viimeisen Mestarien liigan. Hän pelasi Real Madridissa kaikki kilpailut mukaan luettuina yhteensä 258 ottelua, joissa hän teki 106 maalia ja antoi 27 maalisyöttöä.
Seurajoukkueura > Los Angeles

Bale siirtyi ilmaissiirolla Yhdysvaltoihin MLS-liigassa pelaavaan Los Angeslesiin vuoden pituisella sopimuksella. Hän voitti kaudella 2021–2022 sekä MLS Supporters’ Shieldin että MLS Cupin. Yhteensä Bale pelasi joukkuessa 14 ottelua, joissa hän teki kolme maalia.
Maajoukkueura

Bale debytoi Walesin A-maajoukkueessa 27. toukokuuta 2006 ottelussa Trinidad ja Tobagoa vastaan, ja hänestä tuli 16 vuoden ja 315 päivän ikäisenä joukkueen historian nuorin pelaaja. Myöhemmin samana vuonna EM-karsintaottelussa Slovakiaa vastaan Bale teki maajoukkueuransa ensimmäisen maalin, minkä myötä hänestä tuli myös nuorin maalintekijä Walesin maajoukkueen historiassa.
Bale ilmaisi kiinnostuksensa osallistua vuoden 2012 kesäolympialaisten jalkapalloturnaukseen yhdistetyssä Britannian joukkueessa. Walesin jalkapalloliitto, kuten myös Skotlannin ja Pohjois-Irlannin liitot, vastusti ajatusta päästää pelaajiaan osallistumaan turnaukseen. Bale ja Aaron Ramsey herättivät kohua poseeraamalla brittijoukkueen pelipaidat päällä urheiluvälinevalmistaja Adidaksen kuvauksissa. Bale joutui lopulta vetäytymään joukkueesta loukkaantumisen vuoksi, mutta joukkueeseen valittiin kuitenkin viisi muuta walesilaista.
EM-kilpailuissa 2016 Wales selviytyi välieriin, joissa se hävisi Portugalille 0–2. Alkulohkossa Bale teki maalin jokaisessa Walesin ottelussa: 2–1-voitossa Slovakiasta, 1–2-tappiossa Englannille ja 3–0-voitossa Venäjästä. Neljännesvälierän Pohjois-Irlantia vastaan Wales voitti 1–0 ja ainoa maali syntyi Balen potkaiseman vapaapotkun mennessä Pohjois-Irlannin pelaajan kautta omaan maaliin.
Bale teki maaliskuussa 2018 Kiinaa vastaan hattutempun Walesin voittaessa 6–0 ja nousi Ian Rushin maajoukkueen kaikkien aikojen parhaaksi maalintekijäksi 29 maalillaan. Hän aloitti MM-karsinnat 2022 tehden hattutempun Valko-Venäjää vastaan syyskuussa 2021. Seuraavaksi hän teki maaliskuussa 2022 kaksi maalia Itävaltaa vastaan. Wales selvitti tiensä karsinnoista eteenpäin ensimmäistä kertaa 64 vuoteen voitettuaan Ukrainan 1–0. Bale sai maalin teknisesti nimiinsä Fifan toimesta, vaikka se oli Uefan mukaan Andri Jarmolenkon oma maali. Bale teki MM-kilpailuissa yhden maalin Yhdysvaltoja vastaan, joka jäi hänen maajoukkueuransa viimeiseksi maaliksi, sillä hän lopetti ammattilaisuransa vuoden 2023 alussa.
Pelaajakuva

Balea pidetään kaikkien aikojen parhaana walesilaispelaajana. Hän oli maailman nopein jalkapalloilija vuonna 2015 juostuaan vajaan 37 kilometrin tuntivauhtia. Balea on sponsoroinut urheiluvaateyritys Nike.
Yksityiselämä

Balella on tyttäret Alba Viola (s. 21. lokakuuta 2012) ja Nava Valentina (s. 22. maaliskuuta 2016) sekä poika Alex Charles (s. 8. toukokuuta 2018) Emma Rhys-Jonesin kanssa, jonka hän kihlasi heinäkuussa 2016.
Tilastot > Seurajoukkueet

| Joukkue | Kausi | Sarja> Taso | Sarja> Ottelut | Sarja> Maalit | Kansallinen cup> Ottelut | Kansallinen cup> Maalit | Liigacup> Ottelut | Liigacup> Maalit | Maanosa> Ottelut | Maanosa> Maalit | Muut> Ottelut | Muut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Southampton | 2005–2006 | Englannin mestaruussarja | 2 | 0 | 0 | 0 | 0 | 0 | — | — | — | — | 2 | 0 |
| Southampton | 2006–2007 | Englannin mestaruussarja | 38 | 5 | 1 | 0 | 3 | 0 | — | — | 1 | 0 | 43 | 5 |
| Southampton | Yhteensä | Yhteensä | 40 | 5 | 1 | 0 | 3 | 0 | — | — | 1 | 0 | 45 | 5 |
| Tottenham Hotspur | 2007–2008 | Englannin Valioliiga | 8 | 2 | 0 | 0 | 1 | 1 | 3 | 0 | — | — | 12 | 3 |
| Tottenham Hotspur | 2008–2009 | Englannin Valioliiga | 16 | 0 | 2 | 0 | 5 | 0 | 7 | 0 | — | — | 30 | 0 |
| Tottenham Hotspur | 2009–2010 | Englannin Valioliiga | 23 | 3 | 8 | 0 | 3 | 0 | — | — | — | — | 34 | 3 |
| Tottenham Hotspur | 2010–2011 | Englannin Valioliiga | 30 | 7 | 0 | 0 | 0 | 0 | 11 | 4 | — | — | 41 | 11 |
| Tottenham Hotspur | 2011–2012 | Englannin Valioliiga | 36 | 9 | 4 | 2 | 0 | 0 | 2 | 1 | — | — | 42 | 12 |
| Tottenham Hotspur | 2012–2013 | Englannin Valioliiga | 33 | 21 | 2 | 1 | 1 | 1 | 8 | 3 | — | — | 44 | 26 |
| Tottenham Hotspur | Yhteensä | Yhteensä | 146 | 42 | 16 | 3 | 10 | 2 | 31 | 9 | — | — | 203 | 55 |
| Real Madrid | 2013–2014 | Primera División | 27 | 15 | 5 | 1 | — | — | 12 | 6 | — | — | 44 | 22 |
| Real Madrid | 2014–2015 | Primera División | 31 | 13 | 2 | 0 | — | — | 10 | 2 | 5 | 2 | 48 | 17 |
| Real Madrid | 2015–2016 | Primera División | 23 | 19 | 0 | 0 | — | — | 8 | 0 | — | — | 31 | 19 |
| Real Madrid | 2016–2017 | Primera División | 19 | 7 | 0 | 0 | — | — | 8 | 2 | 0 | 0 | 27 | 9 |
| Real Madrid | 2017–2018 | Primera División | 26 | 16 | 2 | 1 | — | — | 7 | 3 | 4 | 1 | 39 | 21 |
| Real Madrid | 2018–2019 | Primera División | 29 | 8 | 3 | 0 | — | — | 7 | 3 | 3 | 3 | 42 | 14 |
| Real Madrid | 2019–2020 | Primera División | 16 | 2 | 1 | 1 | — | — | 3 | 0 | 0 | 0 | 20 | 3 |
| Real Madrid | 2021–2022 | Primera División | 5 | 1 | 0 | 0 | — | — | 2 | 0 | 0 | 0 | 7 | 1 |
| Real Madrid | Yhteensä | Yhteensä | 176 | 81 | 13 | 3 | — | — | 57 | 16 | 12 | 6 | 258 | 106 |
| Tottenham Hotspur (laina) | 2020–2021 | Englannin Valioliiga | 20 | 11 | 2 | 1 | 2 | 1 | 10 | 3 | — | — | 34 | 16 |
| Los Angeles | 2022 | MLS | 12 | 2 | — | — | — | — | — | — | 1 | 1 | 13 | 3 |
| Ura yhteensä | Ura yhteensä | Ura yhteensä | 394 | 141 | 32 | 7 | 15 | 3 | 98 | 27 | 14 | 7 | 553 | 185 |
↑  Sisältää FA Cupin ja Copa del Reyn
↑  Sisältää Englannin liigacupin
↑  Sisältää Eurooppa-liigan ja Mestarien liigan
↑  Sisältää Englannin liigacupin pudotuspelit, UEFA Super Cupin, Espanjan supercupin, Seurajoukkueiden MM-kilpailut ja MLS Cupin pudotuspelit
Tilastot > Maajoukkue

| Maajoukkue | Vuosi | Ottelut | Maalit |
| --- | --- | --- | --- |
| Wales | 2006 | 4 | 1 |
| Wales | 2007 | 7 | 1 |
| Wales | 2008 | 5 | 0 |
| Wales | 2009 | 7 | 0 |
| Wales | 2010 | 4 | 1 |
| Wales | 2011 | 6 | 3 |
| Wales | 2012 | 5 | 3 |
| Wales | 2013 | 5 | 2 |
| Wales | 2014 | 5 | 3 |
| Wales | 2015 | 6 | 5 |
| Wales | 2016 | 11 | 7 |
| Wales | 2017 | 3 | 0 |
| Wales | 2018 | 6 | 5 |
| Wales | 2019 | 9 | 2 |
| Wales | 2020 | 4 | 0 |
| Wales | 2021 | 13 | 3 |
| Wales | 2022 | 11 | 5 |
Lähde:
Saavutukset > Seurajoukkue

Tottenham Hotspur
Englannin liigacup (1): 2007–2008
Real Madrid
Espanjan pääsarjamestaruus (3): 2016–2017, 2019–2020, 2021–2022
Mestarien liiga (5): 2013–2014, 2015–2016, 2016–2017, 2017–2018, 2021–2022
Copa del Rey (1): 2013–2014
Espanjan supercup (1): 2017–2018
Seurajoukkueiden MM-kilpailut (3): 2014, 2017, 2018
UEFA Super Cup (2): 2014, 2017
Los Angeles
MLS Cup (1): 2022
MLS Supporters’ Shield (1): 2022
Saavutukset > Henkilökohtaiset

Seurajoukkueiden MM-kilpailujen Kultainen pallo (1): 2018
PFA:n vuoden pelaaja (2): 2010–2011, 2012–2013
PFA:n vuoden nuori pelaaja (1): 2012–2013
FWA:n vuoden pelaaja (1): 2012–2013
Englannin Valioliigan kauden jalkapalloilija (1): 2012–2013
Uefan vuoden joukkue (2): 2011, 2013
Walesin vuoden jalkapalloilija (6): 2010, 2011, 2013, 2014, 2015, 2016
Englannin vuoden jalkapalloilija (1): 2013
Aiheesta muualla

Kuvia tai muita tiedostoja aiheesta Gareth Bale Wikimedia Commonsissa
Gareth Bale Internet Movie Databasessa. (englanniksi)
Walesin joukkue – Jalkapallon EM-kilpailut 2016
1 Hennessey |
2 Gunter |
3 Taylor |
4 Davies |
5 Chester |
6 A. Williams |
7 Allen |
8 King |
9 Robson-Kanu |
10 Ramsey |
11 Bale |
12 Fôn Williams |
13 G. Williams |
14 Edwards |
15 Richards |
16 Ledley |
17 Cotterill |
18 Vokes |
19 Collins |
20 J. Williams |
21 Ward |
22 Vaughan |
23 Church |
Valmentaja Coleman
Walesin joukkue – Jalkapallon EM-kilpailut 2020
1 Hennessey |
2 Gunter |
3 N. Williams |
4 B. Davies |
5 Lockyer |
6 Rodon |
7 Allen |
8 Wilson |
9 T. Roberts |
10 Ramsey |
11 Bale |
12 Ward |
13 Moore |
14 C. Roberts |
15 Ampadu |
16 Morrell |
17 Norrington-Davies |
18 J. Williams |
19 Brooks |
20 James |
21 A. Davies |
22 Mepham |
23 Levitt |
24 Cabango |
25 Colwill |
26 Smith |
Valmentaja Page
Walesin joukkue – Jalkapallon MM-kilpailut 2022
1 Hennessey |
2 Gunter |
3 N. Williams |
4 B. Davies |
5 Mepham |
6 Rodon |
7 Allen |
8 Wilson |
9 Johnson |
10 Ramsey |
11 Bale |
12 Ward |
13 Moore |
14 Roberts |
15 Ampadu |
16 Morrell |
17 Lockyer |
18 J. Williams |
19 Harris |
20 James |
21 A. Davies |
22 Thomas |
23 Levitt |
24 Cabango |
25 Colwill |
26 Smith |
Valmentaja Page
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Tšekki  Alankomaat  Puola 
Gareth Bale elokuussa 2008.
San Jose Earthquakesin Arturo Álvarez jättää Balen (vasemmalla) jälkeensä harjoitusottelussa heinäkuussa 2010.
Bale kuljettaa palloa huhtikuussa 2011 ottelussa Real Madridia vastaan.
Balen siirto Real Madridiin julkistettiin Estadio Santiago Bernabéulla syyskuussa 2013.
Bale kuljettaa palloa marraskuussa 2015.
Bale elokuussa 2018 vastassaan Juventuksen Miralem Pjanić.
Bale Walesin peliasussa karsintaottelussa Itävaltaa vastaan lokakuussa 2016